钦定古今图书集成/理学汇编/学行典/第220卷 > 曾一贯
## 钦定古今图书集成/理学汇编/学行典/第220卷 > 曾一贯

按《祁阳县志》：“曾一贯，字汝宗，天性孝友，笃志经术，清
冲履道。起孝廉，为彭水令，五载多善政。巡抚荐之云：
‘冬日夏日并勤，裔人汉人共戴惜卒于任。一贯事亲，
备极孝养，父年七十，手足痿痹，至以手掬便溺无难
色。事继母同于所生，视长兄若父。适兄蚤丧，抚侄过
于己子，训植之俱以青衿知名’。”